تورکیه, امریکا قوشمه ایالتلری نماینده لر مجلسیده سوریه نینگ شمالیده بولووچی ترور تشکیلاتی وای پی جی/پی کا کا/اس دی جی و داعش گه قرشی اویوشتیریلگن تینچلیک چشمه سی عملیاتی بهانه قیلینیب تورکیه گه تحریم تطبیق قیلینیشی بوییچه قانون لایحه سی نینگ قبول قیلینگن لیگی نی قتتیق قاره له دی.
تورکیه جمهوریتی تشقی ایش لر وزیرلیگی تامانیدن بیریلگن بیاناتده, "تینچلیک چشمه سی عملیاتی میز نینگ بهانه قیلینیب اولکه میز گه قرشی تحریم لر بوییچه قانون لایحه سی نینگ بوگون امریکا قوشمه ایالتلری نماینده لر مجلسیده قبول قیلینگن لیگی نی قتتیق قاره لیمیز" دییه قید ایتیلدی.
تورکیه ده یوقاری مرتبه لی مسئول لر و قوراللی کوچ لری نینگ هدف قیلیب آلینگن اوشبو قانون لایحه سی نینگ, ناتو دایره سیده دوام ایتیاتگن متفق لیک شعاری گه اویغون ایمس لیگی بیلدیریلگن بیاناتده, خوددی شوو وضعیت نینگ 17 اوکتوبر کونی سوریه موضوعی بوییچه امریکا قوشمه ایالتلری بیلن بولگن کیلیشوو گه هم ماس ایمس لیگی معلوم قیلیندی.
امریکا قوشمه ایالتلری نینگ بیر تامانلمه تهدید لری بیلن نتیجه آله آلمیدیگن لیگی بیلدیریلگن بیاناتده, "سونگگی کون لرده متفق بیر اولکه بیلن ترور تشکیلاتی (وای پی جی/پی کا کا/اس دی جی) اورته سیده گی فرققه هم اهمیت بیریلمه گن بیانات لر و تشبث لر بیلن, بیر ترورچی نی مشروع لشتیریش گه حرکت قیلگن امریکا لیک مسئول لر نینگ, بیر تامانلمه تحریم تهدید لری دن هیچ قنده ی نتیجه آله آلمیدیگن لیک لری نی بیلیش لری کیره ک.  امریکا قوشمه ایالت لری کانگرسی نی, مناسبت لری میز نینگ اساسی بیلن ارتباطی بولمه گن مسئله لر نی ایچکی سیاست موضوعی گه ایلنتیریش دن واز کیچیش گه, متفق لیک و همکارلیک مناسبت لری میز گه اویغون حرکت قیلیش گه و امریکا رهبریتی بیلن بولگن علاقه لری میز گه ینه ده کوپراق ضرر بیره دیگن تشبث لر نینگ توخته تیلیشی اوچون کیره کلی تدبیر لر نی آلیش گه چقیره میز" دییه قید ایتیلدی.
